
DR.31.5.2004 9 

 

  

 Datuk Wira Abu Seman Yusop: Terima kasih Tuan Yang di-Pertua. Daripada 
tindakan yang diambil oleh pihak polis, kita memang sentiasa membuat pengawasan 
yang begitu rapi, dan daripada tindakan ini kita tidak ada kekurangan daripada segi 
keanggotaan yang melaksanakan tindakan ini tetapi oleh kerana tempat-tempat yang 
dibuat dalam jenayah penyeludupan kereta-kereta curi ini, kerana negeri Sarawak 
begitu luas, jadi banyak kawasan yang begitu luas yang tidak diketahui oleh pihak 
berkuasa. 

 

[Soalan No. 6 – Y.B. Datuk Salleh bin Tun Said (Kota Belud) tidak hadir] 

[Soalan No. 7 – Y.B. Datuk Abdul Rahim bin Bakri [Kudat] tidak hadir] 

 

8. Ir. Haji Hamim bin Samuri [Ledang] minta Menteri Perumahan dan Kerajaan 
Tempatan menyatakan, adakah kementerian mempunyai rancangan untuk 
menghapuskan bayaran pendahuluan 10% daripada harga rumah kos rendah yang 
dikenakan oleh pihak pemaju kerana ternyata membebankan pembeli-pembeli rumah 
tersebut di mana mereka tidak mampu menyediakan bayaran 10% tersebut. 

 Setiausaha Parlimen Kementerian Perumahan dan Kerajaan Tempatan 
[Dr. S. Subramaniam]: Tuan Yang di-Pertua, untuk makluman Ahli Yang Berhormat, 
bayaran pendahuluan 10% yang dikenakan bagi pembelian rumah termasuk rumah kos 
rendah telah ditetapkan dan menjadi sebahagian daripada jadual harga beli di dalam 
perjanjian jual beli yang disyaratkan di bawah Peraturan-peraturan Pemajuan 
Perumahan (Kawalan dan Pelesenan) 1989. Selainnya ia menjadi pengesahan kepada 
perjanjian jual beli yang dijalankan. Bayaran pendahuluan berkenaan juga adalah 
sebagai membuktikan komitmen pembeli dalam urus niaga jual beli rumah yang dibuat. 

 Walau bagaimanapun, bagi maksud mempermudah para pembeli membuat 
pembayaran pendahuluan yang disyaratkan tersebut, kementerian ini ada memberikan 
kelonggaran kepada pemaju yang berhasrat untuk mewujudkan skim pembayaran 
mudah yang mana pembayaran wang pendahuluan tersebut tidak perlu dibuat ketika 
perjanjian jual beli ditandatangani atau boleh juga dijelaskan oleh pembeli di dalam 
beberapa peringkat pembayaran dengan syarat ianya hendaklah mendapat kelulusan 
pegawai perumahan terlebih dahulu sebelum boleh dilaksanakan. Kes-kes seumpama 
ini telah pernah diamalkan oleh beberapa pemaju khususnya terhadap pembeli rumah 
yang layak mendapat kemudahan pembiayaan 100% daripada pinjaman perumahan 
Perbendaharaan dan institusi kewangan tersebut. 

 Pada masa ini pihak kementerian sedang mengkaji pandangan dari semua 
pihak mengenai pelbagai isu yang berkaitan penjualan dan pengagihan rumah kos 
rendah tersebut isu bayaran pendahuluan 10% seperti yang dibangkitkan oleh Ahli 
Yang Berhormat. Terima kasih. 

 Ir. Haji Hamim bin Samuri: Terima kasih Yang Berhormat Setiausaha 
Parlimen. Sebagaimana kita sedia maklum, banyak rumah murah yang tidak terjual 
atas sebab-sebab yang tertentu. Salah satu sebabnya ialah seperti soalan yang saya 
kemukakan iaitu bahawa pembeli-pembeli tidak mampu mengeluarkan bayaran 
pendahuluan 10% bagi mereka yang berpendapatan rendah dan banyak peraturan lain 
lagi.  

Soalan tambahan saya ialah, salah satu faktor yang menyebabkan rumah 
murah tidak dapat terjual ialah pelan rumah murah tersebut. Sebagai contoh di Taman 
Bandar Baru Bukit Gambir, kawasan saya di mana walaupun rumah murah tersebut 
dua tingkat tetapi ruang tamu dan dapur di tingkat bawah dibuat sekali gus, tidak ada 
sekatan, dan ini menyusahkan pembeli dan akhirnya mereka terpaksa mengubah suai 
dan kosnya jauh lebih mahal daripada kos rumah murah.  

Oleh yang demikian, adakah kerajaan pada masa akan datang mempunyai 
garis panduan untuk menetapkan pelan-pelan yang tertentu ataupun pelan piawai 
sekurang-kurangnya supaya rumah murah yang akan dibeli oleh mereka yang tidak 
berkemampuan ini mempunyai taraf yang sesuai mengikut keperluan semasa. Terima 
kasih. 

 

 



Datuk Wira Abu Seman Yusop: Terima kasih Tuan Yang di-Pertua. Daripada tindakan yang diambil oleh pihak polis, kita memang sentiasa membuat pengawasan yang begitu rapi, dan daripada tindakan ini kita tidak ada kekurangan daripada segi keanggotaan yang melaksanakan tindakan ini tetapi oleh kerana tempat-tempat yang dibuat dalam jenayah penyeludupan kereta-kereta curi ini, kerana negeri Sarawak begitu luas, jadi banyak kawasan yang begitu luas yang tidak diketahui oleh pihak berkuasa. [Soalan No. 6- Y.B. Datuk Salleh bin Tun Said (Kota Belud) tidak hadir] [Soalan No. 7- Y.B. Datuk Abdul Rahim bin Bakri [Kudat] tidak hadir]. 8. Ir. Haji Hamim bin Samuri [Ledang] minta Menteri Perumahan dan Kerajaan Tempatan menyatakan, adakah kementerian mempunyai rancangan untuk menghapuskan bayaran pendahuluan 10% daripada harga rumah kos rendah yang dikenakan oleh pihak pemaju kerana ternyata membebankan pembeli-pembeli rumah tersebut di mana mereka tidak mampu menyediakan bayaran 10% tersebut. Setiausaha Parlimen Kementerian Perumahan dan Kerajaan Tempatan [Dr. S. Subramaniam]: Tuan Yang di-Pertua, untuk makluman Ahli Yang Berhormat, bayaran pendahuluan 10% yang dikenakan bagi pembelian rumah termasuk rumah kos rendah telah ditetapkan dan menjadi sebahagian daripada jadual harga beli di dalam perjanjian jual beli yang disyaratkan di bawah Peraturan-peraturan Pemajuan Perumahan (Kawalan dan Pelesenan) 1989. Selainnya ia menjadi pengesahan kepada perjanjian jual beli yang dijalankan. Bayaran pendahuluan berkenaan juga adalah sebagai membuktikan komitmen pembeli dalam urus niaga jual beli rumah yang dibuat. Walau bagaimanapun, bagi maksud mempermudah para pembeli membuat pembayaran pendahuluan yang disyaratkan tersebut, kementerian ini ada memberikan kelonggaran kepada pemaju yang berhasrat untuk mewujudkan skim pembayaran mudah yang mana pembayaran wang pendahuluan tersebut tidak perlu dibuat ketika perjanjian jual beli ditandatangani atau boleh juga dijelaskan oleh pembeli di dalam beberapa peringkat pembayaran dengan syarat ianya hendaklah mendapat kelulusan pegawai perumahan terlebih dahulu sebelum boleh dilaksanakan. Kes-kes seumpama ini telah pernah diamalkan oleh beberapa pemaju khususnya terhadap pembeli rumah yang layak mendapat kemudahan pembiayaan 100% daripada pinjaman perumahan Perbendaharaan dan institusi kewangan tersebut. Pada masa ini pihak kementerian sedang mengkaji pandangan dari semua pihak mengenai pelbagai isu yang berkaitan penjualan dan pengagihan rumah kos rendah tersebut isu bayaran pendahuluan 10% seperti yang dibangkitkan oleh Ahli Yang Berhormat. Terima kasih. Ir. Haji Hamim bin Samuri: Terima kasih Yang Berhormat Setiausaha Parlimen. Sebagaimana kita sedia maklum, banyak rumah murah yang tidak terjual atas sebab-sebab yang tertentu. Salah satu sebabnya ialah seperti soalan yang saya kemukakan iaitu bahawa pembeli-pembeli tidak mampu mengeluarkan bayaran pendahuluan 10% bagi mereka yang berpendapatan rendah dan banyak peraturan lain lagi. Soalan tambahan saya ialah, salah satu faktor yang menyebabkan rumah murah tidak dapat terjual ialah pelan rumah murah tersebut. Sebagai contoh di Taman Bandar Baru Bukit Gambir, kawasan saya di mana walaupun rumah murah tersebut dua tingkat tetapi ruang tamu dan dapur di tingkat bawah dibuat sekali gus, tidak ada sekatan, dan ini menyusahkan pembeli dan akhirnya mereka terpaksa mengubah suai dan kosnya jauh lebih mahal daripada kos rumah murah. Oleh yang demikian, adakah kerajaan pada masa akan datang mempunyai garis panduan untuk menetapkan pelan-pelan yang tertentu ataupun pelan piawai sekurang-kurangnya supaya rumah murah yang akan dibeli oleh mereka yang tidak berkemampuan ini mempunyai taraf yang sesuai mengikut keperluan semasa. Terima kasih.